Dagstukies – Liplekker
Author adminPosted on Jan 27, 2020 Categories DagstukkiesTags DagstukiesLeave a comment on Verloor-Hy is weg! 1
Author adminPosted on Oct 29, 2019 Categories DagstukkiesTags DagstukiesLeave a comment on Blaps in die swembad
Author adminPosted on Aug 19, 2019 Categories DagstukkiesTags DagstukiesLeave a comment on Seën vir die verlepte blommetjies
Author adminPosted on Jul 23, 2019 Categories DagstukkiesTags DagstukiesLeave a comment on Psalm 46 – Nr. 2
Ek kies vandag… 2
Dinsdag 12 Feb..2019 Tema: Ek kies vandag… 2
**** "Gee vir my die sout aan asb." Bekende woorde nê. Vandag kan ek kies of ek woorde met sout besprinkel gaan uiter of woorde wat smakeloos en waardeloos is. Ek ken mense wat dink voordat hulle praat en elke woord met oorleg sal sê. Dan is daar mense soos ek, praat soms te haastig of voordat ek mooi gedink het. Agterna dink jy dat jy dit so anders kon sê . Mag die HERE ons elkeen help vandag om "sout" woorde met ander te deel.
Kolossense 4:6 Laat julle woord altyd aangenaam wees, met sout besprinkel, sodat julle kan weet hoe julle iedereen moet antwoord.
Onse Vader, baie baie dankie vir die wonderlike reën wat uit U Genade hand gekom het. Wil U ook daar waar die reën nog nodig is uitkoms stuur. Vandag kies ons om woorde met smaak te deel wat ander sal voed en versterk. Help ons asseblief daarmee. Ek bid dan vandag spesiaal vir diegene wie se naam met die letter C begin. Onse Vader dikwels loop ons met vriendelike gesigte maar ons harte dra swaar. Wil U gee dat hulle elkeen vandag hulle las by U voete sal lê sodat dit lig en sag kan word. In Jesus se Naam Amen.
Ek het gister nog 15 pakkies met gratis CD's gepos. Wanneer jy alles ontvang het behoort jy 13 in getal te hê. Nr.'s 1 en 2 het ek nou op een CD geskryf om te spaar, so dan sal jy 12 CD's hê indien jy so pakkie ontvang. Indien jy CD's kort kan jy my laat weet.
Author adminPosted on Feb 12, 2019 Categories DagstukkiesTags DagstukiesLeave a comment on Ek kies vandag… 2
Ek was op die beheerliggaam van een van die skole in die dorp. Ek het nie geweet dit vat soveel energie om 'n skool vandag ordentlik aan die gang te hou nie. Die finansiële steun van die Onderwysdepartement raak al hoe minder en die uitgawes al hoe hoër. Weens die feit dat albei ouers in baie gesinne deesdae werk, raak die verwagting van die ouers van die skool al hoe groter.
As daar dan volgens die ouers nie aan hulle verwagtinge voldoen word nie, skakel hulle die hoof direk en daal op hom neer. Menige male weet hy nie eens van die probleem nie, maar hy word opgekommandeer om dit uit te sorteer. Dis so asof mense nie meer respek het vir die hoof nie. So asof elke ouer nou sy baas is.
Dis nie maklik om in 'n leiersposisie te wees nie.
Net so in die kerk. Predikante en pastore moet mooi loop, want sê en doen hulle iets waarmee die gemeentelid nie saamstem nie, kry hulle die wind van voor.
Mense vergeet dat hulle ook maar gewone mense is wat kan foute maak. Ja, hulle is deur God geroep en dit is 'n spesiale roeping met baie groot verantwoordelikhede. Juis daarom word dié geroepe dienaars van God gewaarsku dat hulle eendag twee keer deur die toetssentrum in die hemel sal moet gaan. Dis nie 'n maklike taak om voltyds vir God te werk nie.
Die bedienaars is gewone mense en kan net so maklik in 'n gat trap. Ek onthou nog dat ek een keer geskryf het dat die Israeliete deur die Nyl getrek het in plaas van deur die Rooi See. Ook maar net gewone mense met gewone foute. Daarom die voorstel, nee eintlik opdrag, dat almal hande sal vat met die bedienaars van die Woord:
12Broers en susters, ek wil julle mooi vra om groot respek vir al die leiers in die kerk te hê. Onthou, die Here het hulle aangestel om sy wil aan julle bekend te maak. As julle die spoor byster raak, moet hulle julle aanspreek, en as julle swaarkry, moet hulle julle vertroos. 13Wees baie lief vir hulle en sien op na hulle. Moet asseblief nie onder mekaar stry en baklei nie.
Daar aan die voorkant van die gemeente of geloofsgemeenskap kan dit baie alleen wees. Almal ken jou naam, want jy staan voor. Almal weet wat jy doen en nie doen nie, want die stories vlieg gou rond.
Reik uit na die leier van jou gemeenskap. Ondersteun hom of haar. Stuur 'n e-pos. Stuur 'n WhatsApp met 'n teksvers. Bid elke dag vir hom of haar om staande te bly. Stuur 'n pakkie of iets spesiaal. Dis dalk net die petrol wat hulle nodig het om deur 'n persoonlike krisis te kom.
In 'n kerk of geloofsgemeenskap het elkeen 'n verantwoordelikheid, 'n taak om te doen. Maak seker dat jy weet wat joune is en doen dit soos God wil hê jy moet dit doen.
Weet jy hoe dit gaan met die leier van jou kerk?
Wat het jy al vir hom of haar gedoen?
Hoe kan jy hom of haar ondersteun?
Vader, ek besef dat ek ook moet uitreik na die predikant of leier van my kerk. Wys my waar ek 'n verskil kan maak in sy lewe. Amen.
Author adminPosted on Aug 15, 2018 Aug 15, 2018 Categories DagstukkiesTags DagstukiesLeave a comment on Gee om vir jou leier
Wonder jy ook soms hoe die lewe hierna gaan wees? Gaan die strate regtig van goud gemaak wees? Gaan ons mekaar herken? Gaan ons kan gholf speel?
Ons het nie al die antwoorde nie, maar tog het ons hoop, want ons weet Jesus het reeds vir ons deur die dood gegaan. En dis juis in Jesus se arms wat ons gaan lê en slaap.
Het jy al 'n babatjie wat slaap, dopgehou? So rustig met niks wat pla nie. Net so rustig is die dood. 'n Slaap in Jesus se arms. Ongelukkig het hierdie mooi beeld verlore gegaan in die vertaling van die oorspronklike teks in vers 14. Daarom haal ek hier die King James-vertaling aan: For if we believe that Jesus died and rose again, even so them also which sleep in Jesus will God bring with Him.
Dié wat in Jesus geglo het en reeds dood is, slaap in Hom – dis hulle wat Hom sal vergesel met Sy volgende koms na die aarde. Die dood is soos 'n sagte slaap in Jesus se arms. Dit is juis Jesus se kruisdood, maar ook Sy opstanding na die dood wat ons in 'n rustige slaap dompel. Ons hoef nie meer bang te wees vir die dood nie, want Jesus het klaar daardie pad namens ons baklei en oorwin.
Kom ons sê dit weer vir mekaar: Omdat ons in Jesus glo, omdat ons glo dat Hy die pad deur die dood klaar gestap het, omdat Hy die dood oorwin het, kan ons rustig wees oor die dood. Wanneer ons sterf, gaan ons in 'n rustige slaap in Jesus se arms.
In hierdie tydperk van slaap is ons rustig – sonder pyn, sonder trane en lê ons met 'n glimlag en wag vir Jesus om ons wakker te maak. Dan sal ons gees saam met Hom na die aarde kom om diegene te ontmoet wat nog op aarde is.
16Wanneer God beveel dat die laaste dag aanbreek, sal die heel belangrikste engel in die hemel skielik kliphard uitroep. God se hemelse trompet sal ook begin blaas. Terwyl dit gebeur, sal die Here na die aarde toe kom. Al die Christene wat reeds dood is, sal lewendig word. 17Dan sal ons wat nog lewe saam met hierdie gelowiges weggeneem word op die wolke. Ons almal sal die Here in die lug ontmoet. Daarna sal ons almal vir altyd by die Here bly.
Watter lekker vooruitsig is dit nie vir ons wat in Jesus glo nie. 'n Bekende het gesê dat die dood 'n ingang en 'n uitgang het. Laasgenoemde, vermoed ek, se deur staan slegs oop vir dié wat in Jesus glo. Dis Jesus wat die deur vir Sy kinders oopmaak.
En nou die opdrag: 18Vertel hierdie goeie nuus vir ander gelowiges en moedig mekaar aan om dit te glo.
So baie mense daar buite is nog in die donker hieroor. Dis ons verantwoordelikheid om die boodskap vir hulle te bring. Laat ons hoop bring. Laat ons ander gerusstel. Laat ons die boodskap van slaap in Jesus se arms uitbasuin. Dit bring vrede in ons gemoed.
Hoe voel jy oor die dood?
Gee dit vir jou gemoedsrus om te weet jy gaan in Jesus se arms slaap?
Vir wie moet jy dit vertel?
Dankie vir die boodskap en gerusstelling, Vader. Dankie vir die wonderlike beeld om te weet dat as ons klaar is met die aarde ons veilig in Jesus se arms gaan slaap. Aan U kom al die eer toe! Amen.
13My broers en susters, ek wil nie hê julle moet vrae hê oor wat gaan gebeur met dié gelowiges wat reeds dood is op daardie dag wanneer Christus terugkom na die wêreld toe nie. Moenie so hartseer wees soos ongelowiges wat geen hoop het wanneer hulle geliefdes doodgaan nie.
14Ons glo mos dat Jesus aan die kruis dood is en dat Hy daarna uit die dood opgestaan het. Net so sal God almal wat voor hulle dood in Jesus geglo het, saam met Hom bring wanneer Hy weer na ons toe kom. 15Die Here het gesê dat ons wat nog lewe op daardie dag wanneer die Here terugkom, glad nie belangriker of beter daaraan toe sal wees as die gelowiges wat reeds dood is nie.
18Vertel hierdie goeie nuus vir ander gelowiges en moedig mekaar aan om dit te glo.
Author adminPosted on Jul 12, 2018 Jul 12, 2018 Categories DagstukkiesTags DagstukiesLeave a comment on Dood is om in Jesus te slaap
Dinsdag 29 Mei.2018 Tema: Waters wat oorweldig 2
**** Die aarde se beker is vol en God stuur die vloed. Die waters word meer en meer en sterker totdat die ark begin dryf, maar Noag en sy gesin sit veilig in die ark. Moontlik ervaar jy vandag dat jou "waters" net sterker en sterker word, maar onthou God is jou Ark, by Hom kan jy veilig skuil. Dan sien mens weereens God se genade. Die God van die heelal, in Sy grootheid en heerlikheid, dink aan die handjie vol mense en die diere in die ark.
Gen. 7:18 Maar die waters het nog meer en nog sterker geword op die aarde en die ark het op die waters begin dryf.
H8:1 Toe het God gedink aan Noag en aan al die wilde diere en die mak diere wat by hom in die ark was, en God het 'n wind oor die aarde laat waai, en die waters het teruggetrek.
Markus 4:39 En Hy het opgestaan en die wind bestraf en vir die see gesê: Swyg, wees stil! En die wind het gaan lê, en daar het 'n groot stilte gekom.
**** Onthou Hy het nie verander nie Hy is gister vandag en tot in alle ewigheid dieselfde. Hy dink ook aan jou vandag, jy gaan nie ongemerk by Hom verby nie. Nogtans wag Hy so dikwels juis dat ek en jy na Hom sal draai en Hom sal aanroep voordat Hy die winde stilmaak. Weet dat Hy God is en dis Hy wat op die water loop en winde laat bedaar. Net soos Hy die ark veilig gehou het, hou Hy Sy sterke hand oor jou en my vandag.
Onse Vader, ons staan dag na dag in verwondering vir U groot genade en liefde. Hoe wonderlik is die versekering dat U onveranderlik is en dat ons net soos Noag veilig by U kan skuil. Ek bid vanmôre vir elkeen onder die letter G Miskien gaan hulle ook deur 'n groot storm in hulle lewe op die oomblik, dan vra ek in die Naam van Jesus maak hulle storm stil en hou hulle veilig. In Jesus se Naam Amen
**** Geseënde daggie vir elkeen
Author adminPosted on May 29, 2018 May 29, 2018 Categories DagstukkiesTags DagstukiesLeave a comment on Waters wat oorweldig 2
Donderdag 18 Jan.2018 Tema: Haastig 4
**** In die Bybel vind ons mense wat 'n gelofte teenoor God gedoen
het. Dit was nie oorhaastig nie, maar goed deurdink. Ek dink maar
aan Hanna wat belowe het as sy 'n seun kry sal sy hom aan die
HERE terug gee. Sy het haar deel van die ooreenkoms gehou.
Die belangrikste deel is juis wanneer jy 'n ooreenkoms met God
aangaan moet jy betaal wat jy belowe anders staan jy skuldig .
Pred. 5:2 (5:1) Wees nie haastig met jou mond nie, en laat jou hart
nie gou 'n woord uitbring voor die aangesig van God nie; want God
is in die hemel, en jy op die aarde. Daarom moet jou woorde min
V3 (5:2) Want soos die droom kom deur baie drukte, so die
gepraat van die dwaas deur baie woorde.
V4 (5:3) As jy 'n gelofte aan God gedoen het, stel nie uit om dit te
betaal nie, want daar is geen welgevalle in dwase nie. Betaal wat jy
belowe. V5 (5:4) Dit is beter dat jy nie belowe nie as dat jy belowe
en nie betaal nie.
VERJAARSDAE 18 Januarie 2018
Hartlik geluk aan jou met jou verjaarsdag vandag. Mag die HERE jou
spesiaal seën vandag en mag hierdie jaar 'n besondere jaar in jou
verhouding met Hom wees. Geniet jou bederf dag
Jacqueline Lourens 18 Jan
Martie Nortjé 18 Jan.
Cecilia Lambrechts 18 Jan.
Author adminPosted on Jan 18, 2018 Categories DagstukkiesTags DagstukiesLeave a comment on Haastig 4
Daar het heelwat mensies gevra vir die "Whatsapp" dagstukkies .
Indien jy belangstel stuur jou selfoon nommer per e-pos en ek
plaas jou op my lysie.
Volgende week is die laaste dagstukkies vir hierdie jaar .
Donderdag 30 November 2017 Tema: Waarvoor bid jy 4
**** My eie woorde:
**** Dis byna 'n onnodige vraag omdat die antwoord so eenvoudig is. Ek
en jy kan vir enige iets of iemand bid. Die hoofsaak is ons moet sonde
uit die pad kry, my sonde of ander se sonde. Keer op keer wys die
Woord dat ons moet bely en laat staan. Tog moet ons nie uit die oog
verloor nie dit. Gaan oor aanbidding van die Skepper God van die
heelal. Dis nie die plek waar ons net 'n lang lys aanbied van …gee vir
my dit en dat en wat nog nie. Tog beleef ons elkeen elke dag iets waar
ons keuses moet maak en besluite moet neem. Lê dit is Sy hande Dan
die ander kant van die munt. Ons skryf eintlik vir die HERE voor hoe Hy
te werk moet gaan. Ons is so klein en nietig en dan sê ek en jy vir Hom
maak so HERE en so ….. Ons kan eintlik maar net alles voor Sy voete
lê en vra: "Laat U wil geskied"
2Kron 6:21 Luister dan na die smekinge van u kneg en van u volk
Israel wat hulle na hierdie plek toe sal bid; ja, mag U hoor uit u
woonplek, uit die hemel; en as U hoor, vergewe dan.
Ps. 86:6 HERE, luister na my gebed en let op die stem van my
Ps. 140:6 (140:7) Ek het tot die HERE gesê: U is my God; luister
tog, HERE, na die stem van my smekinge!
VERJAARSDAE 30 November 2017
Hartlik geluk aan jou met jou verjaarsdag vandag Mag die HERE jou
verhouding met Hom wees. Geniet jou bederf dag (**,)
Lydianan Nanamus 30 Nov.
Natalie Basson 30 Nov.
Stuur gerus jou verjaardagdatum aan :
druk net "REPLY" en stuur jou naam en dag soos hier bo
Author adminPosted on Nov 30, 2017 Nov 30, 2017 Categories DagstukkiesTags DagstukiesLeave a comment on 2Kron 6:21